
I nærkontakt med de ufo-troende 

„Hvad skaber ufo-fænomenet? Er det en kommercielt rentabel historie, en illusion 
med sociale konsekvenser, en religiøs myte eller et egentligt fysisk fænomen? 
Denne bog undersøger den moderne myte om rumvæsener og ufoer gennem 
omfattende forskning og indsamlede data. Vi inviterer dig til at møde en 
forskelligartet gruppe af forskere, forhenværende militæransatte, bortførte, 
journalister og paranormale forskere fra Nevada, New Mexico og Arizona, som deler 
deres ekstraordinære historier med os." 

Af Kim Møller Hansen 

Sådan indleder de tre danske fotografer Peter Helles Eriksen, Tobias Selnæs Markussen og Sara 
Galbiati deres æstetisk smukke fotobog, der giver et signalement af en meget speciel subkultur i det 
amerikanske ufo-miljø. 





Fotograferne Peter Helles Eriksen, 
Tobias Selnæs Markussen og Sara 
Galbiati har sammen skabt fotobogen 

„Phenomena". 


Sara Galbiati, Peter Helles Eriksen og 
Tobias Selnæs Markussen: 
„Phenomena", 176 sider med 150 
farvefotografier, André Frére 
Éditions 2016. „Phenomena" 
udkommer den 5. juli 2016 i både en 
engelsk og en fransk udgave. 


Pa en to uger lang og hektisk rejse gennem staterne Arizona, Nevada og New Mexico har tre danske 
fotografer efter flere års forudgående research besøgt 16 udvalgte personer, der deler samme tro 
eller overbevisning om besøg fra rummet, men fortæller vidt forskellige historier om gæsterne fra 
rummet. Lige fra Miesha Johnston, der foruden sine jordiske børn også har mange børn med aliens. 
Til John Lear, der siden slutningen af 1980'erne har tilført ufo-myten et væld af konspirations¬ 
historier. 

De 16 personer repræsenterer på ingen måde „gennemsnits"-ufovidnet, som blot har oplevet et 
uforklarligt lys på nattehimlen. De er alle specielle personer, som har skabt deres personlige 
verdensbillede, der giver mening for dem. Der er næppe tvivl om, at de opfatter deres fortællinger 
som sande og virkelige. 

De fleste bøger om ufo-myten er meget ordrige og er ofte skrevet af troende eller af 
kritiske/skeptiske forfattere, som forsøger at „sælge" læserne en holdning til ufo-myten. Her 
skiller Phenomena sig markant ud og giver en forfriskende og nyskabende tilgang til ufo-myten. 
Bogens 150 farvefotografier viser personer, steder og genstande tilknyttet ufo-myten. Forfatterne 
har intet ønske om at være analyserende, tage stilling til de portrætteredes udsagn og troværdighed 
eller afgøre historiernes sandhedsværdi. 

Melinda 


Den tidligere CIA-pilot John Lear - 
kendt som „The Godfather of 
Conspiracy" - tager sig en lur i 
kontoret i udkanten af Las Vegas. Foto 
fra bogen „Phenomena". 

Bogens tekster er superkorte og skal 
blot iscenesætte de fortællende 
fotografier. Fotografiernes motiver og 
farver giver mindelser om gamle dage - 
en svunden tid i 1950'ernes og 60'ernes . 

USA. Man fornemmer en vis grad af b °9 en »Phenomena . 

tristhed, forladthed og ensomhed i 
mange af portrætterne. Det åbner op for 
læsernes egne tolkninger: Er historierne 
et udtryk for en flugt fra en 
anmassende, uforståelig og kaotisk nutid 
med trusler fra alle sider hen mod en 
svunden fortid, der huskes som mere 
enkel, og hvor frelsen kunne komme 
udefra? Føler de portrætterede sig 
misforståede, isolerede og ensomme? 

Køb bogen og døm selv. 

Hør to af forfatterne til Phenomena fortælle om bogen på Radio24syv Morgen (begynd ved 

minuttal 42:25). Se også videoen Phenomena Book dummy. 


Sund fornuft i en skør verden 

„...Bogen er godt skrevet og ofte i en humoristisk tone, hvor der ikke bliver lagt 
fingrene imellem, når en platugle fortjener at blive grillet..." 

Af Kim Møller Hansen 









I 1980 udkom Robert Sheaffers første ufobog The UFO Verdict - 
Examining the Evidence på forlaget Prometheus Books. Det var en 
velskrevet bog, som så kritisk analyserende på ufo-mytens mange 
aspekter i en tid, hvor der i den grad udkom meget papir, som aldrig 
burde have været i berøring med tryksværte. 

En ny udgave udkom i 1998 med titlen UFO Sightings - The 
Evidence igen på forlaget Prometheus Books. Indholdet var dels 
opdateringer af de behandlede sager i The UFO Verdict , dels helt nyt 
stof. 

Sheaffers aktuelle udgivelse er Bad UFOs - Critical Thinking About UFO 
Claims. Denne gang udgivet på selvudgiverforlaget CreateSpace 
Independent Publishing Group - og nok et tegn på, at de kommercielle 
forlag ikke ser en forretning i at udgive ufo-skeptiske bøger i USA, hvor 
de mange rumskibstroende ikke ønsker at lade sig forstyrre af fakta. 
Sheaffer er selv inde på problematikken, idet han et sted skriver, at han 
ikke på nogen måde forventer at kunne påvirke de rumskibstroende og 
konspirationsfanatikerne. De vil nemlig aldrig læse hans bog, men 
derimod kun bøger og sites der bekræfter dem i det, de gerne vil tro. 
Eller sagt med andre ord: De er immune over for informationer, der ikke 
bekræfter deres verdensbillede. 

Sheaffer behandler i Bad UFOs - Critical Thinking About UFO 
Claims både de klassiske sager og en masse nyere ufo-oplevelser og 
pressehistorier, som læsere af UFO-Mail og Sheaffers blog også vil 
kende til. Bogen er godt skrevet og ofte i en humoristisk tone, hvor der 
ikke bliver lagt fingrene imellem, når en platugle fortjener at blive 
grillet. 

I Sheaffers bøger kan man altid finde nye oplysninger i sager, som man ellers skulle mene var 
velbelyste i forvejen. Der gælder fx sagen om den unge pilot Frederick Valentich, der den 21. 
oktober 1978 forsvandt under en natflyvning i et Cessna-fly over Bass-Strædet mellem det sydlige 
Australien og øen King Island. Sagen blev i sin tid grundigt omtalt i UFO-Nyt og senere i en række 
andre SUFOI-udgivelser, heriblandt Piloter ser ufoer og Projekt UFO - tro , løgne og kold krig (SUFOI 
2011 ). 

I Bad UFOs - Critical Thinking About UFO Claims skriver 
Robert Sheaffer, at mange udgivelser om Valentich- 
sagen fremhæver to ting, som skal forøge mystikken: 

• Valentich var en meget erfaren og dygtig pilot - så 
hans nedstyrtning kan ikke slyldes ikke 
ungdommelig kådhed eller pilotfejl 
. Der er aldrig fundet vragrester - så Valentich og 
hans fly forsvandt "i den blå luft". Måske bortført af 
et rumskib? 

Intet kunne være mere forkert, skriver Sheaffer. 

Australieren Keith Basterfield har fulgt Valentich-sagen 
gennem alle årene og har for få år siden i det australske 
rigsarkiv fundet et 315 sider langt dokument om sagen. 

Dokumentet var ellers meldt forsvundet, men findes nu i 
en digital udgave på nettet. Det afslører, at der i 1982, 
dvs. 5 år efter Valentichs forsvinden, i Bass-Strædet 
blev fundet flyvragdele med serienumre, der er identiske 
med numrene på det fly, som Valentich var pilot i. 

Frederick Valentich var heller ikke en dygtig pilot. Han 


Robert Sheaffer: Bad 
UFOs - Critical Thinking 
About UFO Claims, 292 

sider, CreateSpace 
Independent Publishing 
Platform 2015. Robert 
Sheaffer er fast skribent i 

„Skeptical Inquirer" og 
kan følges på 
sin blog oghjemmeside. 



Frederick Valentich var 20 år i 1978 og 
boede i Avondale Heights nær 
Melbourne. Valentich var flyveinstruktør 
i Royal Australian Air Force Training 
Corps, men var med blot 200 flyvetimer 
ikke en specielt erfaren pilot. 


drømte om at blive trafikpilot, men dumpede til adskillige prøver, som skulle have givet adgang til 
en licens, flere af dem så sent som en måned før hans forsvinden. Han havde desuden været 
involveret i flere flyuheld og fået advarsler for at flyve ind i forbudte flyzoner. Så faktisk ikke en pilot 
man ville have lyst til at flyve sammen med! 

Bad UFOs - Critical Thinking About UFO Claims bør læses af alle med interesse for ufo-myten. 








Frederich Valentich forsvandt sporløst 
under en natflyvning til øen King Island. 
Hans forsvinden er blevet sat i 
forbindelse med ufoer, fordi han under 
radiokommunikationen med Melbourne 
Flight Service Unit fortalte om et objekt, 
der kredsede over hans fly. Kort efter 
ophørte radiokommunikationen for altid. 

Tegning: Stefan Harboe Andersen/SUFOI Picture Library 


Læs ufo-beretninger på 

www.ufo.dk 

Seneste indberetninger til SUFOI om ufo-oplevelser kan ses på www.ufo.dk under Observationer. 



